el el en el el el el el el el el el el en el el el el en el en en es en es tr en en el el el el el el el el el el el el el el el el el el el el el el el el el el el el en de en el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Ένας νέο ιός στην Κίνα– με δεκάδες κρούσματα να έχουν καταγραφεί μέχρι στιγμής- έχει προσεκλύσει το ενδιαφέρον της επιστημονικής κοινότητας, χωρίς ωστόσο να υπάρχουν ενδείξεις ότι το παθογόνο μπορεί να μεταδοθεί από άνθρωπο σε άνθρωπο.
Ο νέος ιός Langya henipavirus (LayV) εντοπίστηκε για πρώτη φορά στις βορειοανατολικές επαρχίες Σανντόνγκ και Χενάν στα τέλη του 2018, αλλά επισήμως αναγνωρίστηκε από τους επιστήμονες μόνο την περασμένη εβδομάδα. Ο ιός βρέθηκε χάρη σε ένα σύστημα έγκαιρης ανίχνευσης για ανθρώπους με πυρετό και πρόσφατο ιστορικό έκθεσης σε ζώα στην ανατολική Κίνα.
Οι αρχικές έρευνες για τον ιό περιγράφηκαν σε αλληλογραφία που δημοσιεύτηκε από επιστήμονες από την Κίνα, τη Σιγκαπούρη και την Αυστραλία στο New England Journal of Medicine (NEJM) την περασμένη εβδομάδα.
Δεν υπήρχαν ενδείξεις ότι ήταν σε στενή επαφή ή είχαν κοινό ιστορικό έκθεσης, υποδηλώνοντας ότι η ανθρώπινη μόλυνση μπορεί να είναι σποραδική, είπαν οι ερευνητές.
Τι ξέρουμε ως τώρα – Πώς μεταδίδεται
Οι επιστήμονες ανέλυσαν την αλληλουχία του γονιδιώματος LayV και προσδιόρισαν ότι πρόκειται για ιό henipa, μια κατηγορία ζωονοσογόνων ιών RNA που περιλαμβάνει επίσης τον ιό Hendra και τον ιό Nipah. Ο ιός Hendra – που επηρεάζει τα άλογα και τους ανθρώπους και προέρχεται από την Αυστραλία – και ο ιός Nipah – που έχει προκαλέσει εστίες ασθενειών στη νοτιοανατολική Ασία – έχουν και οι δύο συσχετιστεί με υψηλά ποσοστά θνησιμότητας.
Ο LayV σχετίζεται περισσότερο με τον ιό Mojiang, ο οποίος εντοπίστηκε στη νότια Κίνα.
Η εξάπλωση μικροβίων από τα ζώα στους ανθρώπους, που ονομάζεται ζωονόσος, είναι κάτι σύνηθες, καθώς ευθύνεται για περισσότερες από 6 στις 10 γνωστές μολυσματικές ασθένειες στους ανθρώπους, σύμφωνα με τα Κέντρα Ελέγχου και Πρόληψης Νοσημάτων των ΗΠΑ. Τις περισσότερες φορές προκαλούν περιορισμένες ασθένειες, που περιορίζονται χωρίς να έχουν σημαντικό αντίκτυπο. Στον απόηχο του Covid-19, ωστόσο, υπάρχουν περισσότερα συστήματα παρακολούθησης και συλλέγουν νέα παθογόνα.
Πλέον απαιτείται περαιτέρω έρευνα για την καλύτερη κατανόηση της μόλυνσης, σύμφωνα με τους ερευνητές από το Πεκίνο, τη Σιγκαπούρη και την Αυστραλία. Τα Κέντρα Ελέγχου Νοσημάτων της Ταϊβάν δήλωσαν ότι παρακολουθούν την εξάπλωσή του.
Οι επιστήμονες έκαναν ιχνηλάτηση των επαφών των ασθενών, αλλά δεν βρήκαν ενδείξεις μετάδοσης από άνθρωπο σε άνθρωπο. «Δεν υπήρξαν στενές επαφές ή κοινό ιστορικό έκθεσης μεταξύ των ασθενών, γεγονός που υποδηλώνει ότι η λοίμωξη στον ανθρώπινο πληθυσμό είναι σποραδική», σημειώνουν στο άρθρο τους.
Προσθέτουν, όμως, πως το δείγμα των ασθενών «είναι πολύ μικρό για να καθορίσει την κατάσταση της μετάδοσης μεταξύ των ανθρώπων».
«Δεν υπάρχει ιδιαίτερος λόγος ανησυχίας για τον ιό Langya. Η συνεχής επαγρύπνηση, όμως, είναι κρίσιμης σημασίας», λέει στο Nature ο καθηγητής Dr. Edward Holmes, αναπτυξιακός ιολόγος στο Πανεπιστήμιο του Σύδνεϋ, στην Αυστραλία.
Όπως εξηγεί, ο συνεχής έλεγχος ανθρώπων και ζώων για αναδυόμενους ιούς είναι σημαντικός για την κατανόηση των κινδύνων που κρύβουν οι ζωονόσοι. Με τον όρο αυτό περιγράφονται τα νοσήματα που μεταδίδονται από τα ζώα στους ανθρώπους.
Οι μεγάλες εξάρσεις των λοιμωδών νόσων τυπικά αρχίζουν μετά από αρκετές «ψευτοενάρξεις», προσθέτει η Dr. Emily Gurley, καθηγήτρια Επιδημιολογίας & Διεθνούς Υγείας στο Πανεπιστήμιο Τζωνς Χόπκινς, στη Βαλτιμόρη. «Αναζητώντας ενεργά αυτές τις «σπίθες», θα έχουμε πολύ περισσότερες πιθανότητες να σταματήσουμε ή έστω να εντοπίσουμε εγκαίρως μια νέα «πυρκαγιά»», τονίζει.
Ο ιός Langya εντοπίστηκε για πρώτη φορά το 2018 σε ασθενείς που νοσηλεύονταν σε τρία νοσοκομεία των ανατολικών επαρχιών της Κίνας Shandong και Henan.
Ο πρώτος ασθενής που διαγνώστηκε ήταν μια 53χρονη γυναίκα. Ο ιός πήρε την ονομασία του από την γενέτειρά της, την πόλη Langya της Shandong, κατά την ερευνήτρια Dr. Linf Wang, ιολόγο στο Εθνικό Πανεπιστήμιο της Σιγκαπούρης.
Μεταξύ Απριλίου 2018 και Αυγούστου 2021 εντοπίστηκαν συνολικώς 35 περιστατικά. Οι περισσότεροι ασθενείς ήσαν αγρότες. Τα αναπνευστικά συμπτώματά τους κυμαίνονταν από βήχα έως βαριά πνευμονία. Οι περισσότεροι ανέφεραν επαφή με ζώα μέσα στον τελευταίο μήνα πριν αρρωστήσουν.
Η γονιδιωματική ανάλυση του ιού Langya έδειξε ότι σχετίζεται περισσότερο με τον ιό Mojiang, έναν άλλο ιό henipa. Αυτός είχε απομονωθεί για πρώτη φορά το 2012, στους αρουραίους ενός εγκαταλελειμμένου ορυχείου της νότιας επαρχίας Yunnan της Κίνας.
Οι ιοί henipa ανήκουν στην οικογένεια των παραμυξοϊών. Στην ίδια οικογένεια ανήκουν και οι ιοί που προκαλούν ιλαρά, παρωτίτιδα και άλλα νοσήματα.
Αρκετοί άλλοι ιοί henipa έχουν ανιχνευθεί σε νυχτερίδες, αρουραίους και μυγαλές, από την Αυστραλία έως τη Νότια Κορέα. Ωστόσο μόνο οι ιοί Hendra, Nipah και τώρα ο Langya έχουν ανιχνευθεί και σε ανθρώπους.
Μπορεί να σας ενδιαφέρει
Παρασκευή 16 Σεπτεμβρίου 2022
Κάηκε ολοσχερώς μέσα σε 20 λεπτά ο ουρανοξύστης τηλεπικοινωνιών στην Κίνα- Άγνωστος ο αριθμός των θυμάτων
Τρίτη 6 Σεπτεμβρίου 2022
Η Κίνα έζησε τον θερμότερο Αύγουστο από το 1961
Τρίτη 6 Σεπτεμβρίου 2022
Gazprom: Σε ρούβλια ή γιουάν η αποπληρωμή φυσικού αερίου από την κινεζική CNPC
Τρίτη 6 Σεπτεμβρίου 2022
Οι πιο τρομακτικές σκηνές από τα φονικά 6,8 Ρίχτερ που συγκλόνισαν την Κίνα (video)
Eρντογάν μετά το Συμβούλιο Ασφαλείας: «Θα χρησιμοποιήσουμε κάθε είδους νόμιμες μεθόδους για να προστατεύσουμε τα συμφέροντά μας»
Νίκος Παπανδρέου: «Πολύ καλή η ομιλία Μητσοτάκη στον ΟΗΕ»- Τι είπε για τον ΣΥΡΙΖΑ
ΥΠΕΞ: «Η Ελλάδα θα υπερασπιστεί τα νόμιμα συμφέροντα και δικαιώματα της εφόσον παραστεί η ανάγκη»
Θεοδωρικάκος: «Η δόκιμος αστυνομικός δεν έχει θέση στην Ελληνική Αστυνομία»
ΗΠΑ: Νέο πακέτο στρατιωτικής βοήθειας, ύψους 1,1 δισεκ. δολαρίων στην Ουκρανία
Ο Πέτσας απαντά στον Βαξεβάνη
Τα πρωτοσέλιδα των εφημερίδων
Μπορεί να σας ενδιαφέρει
Η Ταϊβάν απορρίπτει το μοντέλο «μια χώρα, δύο συστήματα» της Κίνας, διεξάγει νέα γυμνάσια με πραγματικά πυρά
Ο Οικονόμου κηρύττει το τέλος των άγριων καβγάδων στην εκπομπή του στον ΣΚΑΪ
Νέες κυρώσεις 7 δισεκ. ευρώ κατά της Ρωσίας πρότεινε η Ούρσουλα φον ντερ Λάιεν
Google, πυραυλάτος Βλαχάκος και Γιούροβα στο αυριανό πρόγραμμα Μητσοτάκη
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
O Λοβέρδος προβλέπει κάτι παραπάνω από ένα θερμό επεισόδιο με την Τουρκία
Θεσσαλονίκη: 447 εκατ. ευρώ η επίδραση του Κέντρου Καινοτομίας της Pfizer στην οικονομία της πόλης
Μάντζος: «Η πρόταση του ΠΑΣΟΚ είναι οικονομικός ρεαλισμός – Η επιλογή της Ν.Δ. είναι δημοσιονομικός λαϊκισμός»
Ιράν: Μήνυση κατά των αυτουργών της σύλληψής της κατέθεσαν οι γονείς της Μάχσα Αμίνι
Εκδόθηκε το 97% των ληξιπρόθεσμων συντάξεων- Νέο ρεκόρ απονομών τον Αύγουστο
Εντάχθηκαν έργα 3,28 δισ. ευρώ στο Ταμείο Ανάκαμψης – EBRD: Ανάπτυξη 5,2% στην ελληνική οικονομία
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία